钦定古今图书集成/方舆汇编/职方典/第1395卷 > 广西建置沿革考 通志
## 钦定古今图书集成/方舆汇编/职方典/第1395卷 > 广西建置沿革考 通志

春秋时，越伐吴，并有其地。北伐齐，西伐楚，与中国争彊，自荆以南，皆属于越。周显王时，楚灭越，吴起相楚，南并蛮越，遂有洞庭、苍梧。是时越诸边疆皆属于楚。其后越人散处江南海上，各为君长。有瓯越、骆越之属，甚蕃，故曰“百粤” ；以扬州南境，故曰扬越。秦始皇利粤之犀象珠玑，乃使尉屠雎统五军，监史禄凿渠以通粮道，杀西瓯君译吁。宋、越人皆入丛薄中，与禽兽处，莫肯为秦者。阴置桀骏以为将，夜攻秦人，杀尉屠雎，秦乃发适戍备之。后王翦灭楚，乘胜略定扬、越，为南海、桂林、象郡。粤以东属南海郡，粤以西属桂林郡，而庆远、思恩、太平以达交州，俱属象郡焉。汉武平南越，赵佗、孙光降，以其地为苍梧、郁林、合浦诸郡，属交趾部。三国吴析合浦以北苍梧、郁休郡属广州。晋以始安、临贺属湘州。梁分湘、广之交属桂州。唐以其地隶岭南道。后开拓诸蛮峒落，置羁縻州郡数十。五代时，入南汉。宋平南汉，以属广南西路。元改为广西道。明改为广西省。

皇清因之。

按：《明一统志》：“广西，古百粤地，汉领于荆交二州刺史。唐以其地隶岭南道，后分为岭南西道。广德初，置桂管都防御观察等使。宋属广南西路，置经略安抚司，以静江守臣兼领，又置提点刑狱司，治象州。元置广西两江道宣慰司及岭南广西道肃政廉访司于静江，俱隶湖广行省。至正末，始于静江置广西等处行中书省。明置广西等处承宣布政使司，领桂林、柳州、庆远、平乐、梧州、浔州、南宁、太平、思恩、田州、思明、镇安十二府，江州、泗城、奉议、思陵、利州、龙州、向武、都康八州。置广西都指挥使司，领桂林、右桂林、中、南宁、柳州、庆远、浔州、驯象、南丹、奉议九卫，及全州、灌阳、平乐、迁江、富川、梧川、容县、怀集、贺县、郁林十” 守御千户所，置“广西等处提刑按察司，分桂林、苍梧、左江、右江四道，兼察诸府州卫所。三司并治于桂林” 云。

按《图书编》：“两广，古百粤地。陶唐氏命羲叔宅南交，时已通中国矣。周宣王时，召虎疆理淮𣸣，遂至南海，其详不可考矣。周衰，吴、越更大。及楚灭越，其君长散处海上，犹蒙故号以自殊。有瓯越、骆越之属，甚蕃，故曰百粤。秦始皇帝利粤之犀象珠玑，乃使尉屠雎统五军，监禄凿渠，以通粮道。”〈“屠睢” ，人姓名。《秦制》以御史监郡，故监禄一日“史禄。” 〉“杀西瓯君”，译《吁宋》。〈西瓯今广西此君长之名盖蛮语也〉越人皆入丛薄中，与禽兽处，莫肯为秦者。阴置桀、骏以为将，夜攻秦人，杀尉屠雎，秦乃发适戍以备之。后王翦灭楚，乘胜略定其地，为南海、桂林、象郡、荔浦以南隶焉。秦亡，赵佗据兹土，称南越王。汉孝武帝平南粤，佗孙光降，以其地为南海、苍梧、郁林、合浦、日南、九真、交趾、儋耳、珠崖九郡，置交趾部，刺史领之，治苍梧。元帝时，罢儋耳、珠崖。历东汉未，七郡如故。吴仍汉制，分领于荆、交二州。其后析合浦以北，南海、苍梧、郁林三郡属广州，治番禺；馀属交州，治龙编。寻又析置桂林。〈今桂林府〉《高凉》。〈今高州〉《高兴》：〈今化州〉宁浦。〈今横州〉四郡以附广州，而交州亦增新昌、武平、九德三郡。晋初，以荆之始兴、始安、临贺来属，寻复归之，省高兴入高梁，复析置广之晋兴。〈今南宁府〉东官：〈今东莞县〉《晋康》。〈今德庆州〉新宁。〈今新兴县〉永平。〈今梧州〉义安。〈今潮州〉新会。〈今县〉七郡宋泰始中置越州，与交广并。三刺史部治合浦。〈今廉州〉析置宋寿。〈今钦州〉南流

临漳等八郡属之。又析置宋康〈即“高兴。” 〉绥、建〈今四会县〉海昌。〈今电会县〉宋熙。〈今高要县〉乐昌。〈始兴南界今县是〉属广州，而珠崖亦稍收为郡。至齐又增广之。有齐安。〈今阳江县〉永熙。〈今泷水县〉齐康。〈今海康县〉《齐乐》。〈今连州及广西平乐〉齐熙。〈今融县〉越之定川、抱定，凡八郡。梁因。宋、齐三刺史部，增置广衡。〈今德英县之西古含涯县〉东衡：〈今南雄〉《东杨》。〈即义安郡〉高。〈即高凉郡〉泷。〈即广熙郡〉罗。〈今古城县〉成。〈今封川县〉《新》。〈即新宁郡〉越。〈即合浦〉《南合》。〈即齐康〉《厓》。〈即珠厓〉《安》。〈即宋寿〉等州，以督列郡，又置都督府于广，使持节以总之。及隋平陈，并省州郡为“番”〈即广避炀帝讳〉冈。〈即新会〉循。〈即龙〉潮：〈即东扬州〉《端》：〈今肇庆府〉封。〈即成州〉泷新高、贺。〈今贺县〉合。〈即南合〉《钦》。〈即安州〉罗、厓诸州。〈即东广〉不能州者为县，置广、循、桂三总管，皆加“使持节”之号。大业初，复置郡，罢州，府亦寻废。唐兴，复改郡为州，置岭南道。贞观初，置岭南东道。岭南西道东道领韶、广、连、〈今州〉《循朝康》。〈即晋康郡〉泷、《端封》《高春》。〈今阳春县〉廉。〈即越州〉罗。〈即罗县〉《辩》。〈即化州〉雷。〈即令州〉《琼》。〈即隋厓州〉振。〈今厓州〉儋。〈即儋耳地〉《万安》。〈析厓州置〉《诸州西道》，领桂、柳、宜。〈今庆远〉《昭》。〈今平乐〉梧、浔、邕诸州，寻又开邕州以西诸蛮峒，置羁縻州数十，属邕州。光化后，为楚马氏所据。五代时，入于南汉。时交趾有丁部领者，自领交趾事，称“万胜王”，自是交趾不通于中国矣。宋平南汉，分为广南东路，广南西路自广、韶、南梅〈今程乡县〉南雄英南，恩惠以东傅海属东道。高廉钦化，南抵南琼。县宁。〈今儋州〉《万安》。〈今万州〉吉阳。〈即唐振州〉与桂、柳、宜、昭、梧、浔、邕俱属西路。元置广东道宣慰司于广州，海北海南道于雷州，隶江西行中书省。置广西两江道于静，隶湖广行中书省。至正末，于静亦置省焉。明兴，以广、韶、南雄、惠、潮、肇庆、高、雷、廉、琼十府，统曰广东桂林、柳、庆、远、平乐、梧、浔、南宁、太平、思恩、田州、思明、镇安十二府，江，泗城、奉议、思陵、利、龙、向武、都康“八州，上林、隆安二长官司，统曰广西，各置承宣布政使司于广州，桂林领之。后降田州府，升凭祥、归顺峒各为州”，故今广西凡十一府十一州云。夫两广极南地也，故其气候常多暑少寒，少寒故霜雪不降，多暑故瘴毒间作，梧以西则渐甚，盖由山势局促，层峦叠嶂，茂林深箐，居人如坐甑中，热郁薰“蒸，故瘴疟作焉。”炎荒之地，大抵然也。